# ᱠᱨᱤᱠᱮᱴ ᱡᱮᱜᱮᱫ ᱠᱟᱯ

**ᱠᱨᱤᱠᱮᱴ ᱡᱮᱜᱮᱫ ᱠᱟᱯ**, ᱡᱟᱦᱟᱸ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ **ᱟᱭ.ᱥᱤ.ᱥᱤ ᱠᱚᱲᱟ ᱠᱚᱣᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ** ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ , ᱢᱤᱫ ᱢᱟᱦᱟ ᱨᱮᱭᱟᱜ ᱡᱮᱜᱮᱫ ᱡᱟᱠᱟᱛ (ᱳ.ᱰᱤ.ᱟᱭ ᱠᱨᱤᱠᱮᱴ) ᱡᱮᱜᱮᱫ ᱡᱟᱠᱟᱛ ᱪᱮᱢᱯᱤᱭᱚᱱᱥᱤᱯ ᱠᱟᱱᱟ᱾ ᱠᱷᱮᱞᱚᱸᱰ ᱨᱮᱭᱟᱜ ᱪᱟᱪᱟᱞᱟᱣ ᱥᱮᱢᱞᱮᱫ 'ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱠᱟᱣᱩᱱᱥᱤᱱᱚᱞ' (ᱟᱭ.ᱥᱤ.ᱥᱤ) ᱫᱟᱨᱟᱭ ᱛᱮ ᱡᱚᱛᱚ ᱯᱩᱱ ᱥᱮᱨᱢᱟ ᱛᱟᱭᱚᱢ ᱟᱠᱷᱲᱟ ᱫᱚ ᱥᱟᱯᱲᱟᱣ ᱦᱳᱭᱳᱜᱼᱟ , ᱡᱟᱦᱟᱸ ᱨᱮ ᱮᱛᱚᱦᱚᱵ ᱞᱮᱠᱟᱛᱮ ᱢᱤᱫᱴᱟᱝ ᱯᱷᱤᱱᱮᱞ ᱴᱩᱨᱱᱟᱢᱮᱱᱴ ᱦᱟᱹᱵᱤᱡ ᱠᱚ ᱦᱟᱢᱮᱴᱼᱟ᱾ ᱴᱩᱨᱱᱟᱢᱮᱱᱴ ᱫᱚ ᱡᱮᱜᱮᱫ ᱨᱮᱭᱟᱜ ᱡᱚᱛᱚ ᱠᱷᱚᱱ ᱰᱷᱮᱨ ᱧᱮᱞ ᱟᱱ ᱠᱷᱮᱞᱚᱸᱰ ᱟᱠᱷᱲᱟ ᱠᱚ ᱢᱩᱫᱨᱮ ᱢᱤᱫᱴᱟᱝ ᱟᱨ ᱟᱭ.ᱥᱤ.ᱥᱤ ᱫᱟᱨᱟᱭ ᱛᱮ ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱠᱮᱞᱮᱱᱰᱟᱨ ᱨᱮᱭᱟᱜ ᱥᱚᱨᱮᱥ ᱟᱠᱷᱲᱟ ᱞᱮᱠᱟᱛᱮ ᱢᱟᱱᱟᱣ ᱦᱩᱭᱩᱜᱼᱟ᱾

᱑᱙᱗᱕ ᱥᱮᱨᱢᱟ ᱨᱮᱭᱟᱜ ᱡᱩᱱ ᱪᱟᱸᱫᱳ ᱨᱮ ᱤᱝᱞᱮᱱᱰ ᱨᱮ ᱯᱳᱭᱞᱳ ᱡᱮᱜᱮᱫ ᱠᱟᱯ ᱨᱮᱭᱟᱜ ᱥᱟᱯᱲᱟᱣ ᱦᱩᱭ ᱞᱮᱱᱟ, ᱡᱟᱸᱦᱟ ᱢᱩᱫᱨᱮ ᱥᱩᱢᱩᱝ ᱯᱩᱱ ᱥᱮᱨᱢᱟ ᱞᱟᱦᱟ ᱯᱳᱭᱞᱳ ᱢᱤᱫ ᱢᱟᱦᱟ ᱨᱮᱭᱟᱜ ᱠᱨᱤᱠᱮᱴ ᱢᱮᱪ ᱦᱳᱭ ᱞᱮᱱᱟ᱾ ᱢᱮᱱᱠᱷᱟᱱ, ᱯᱳᱭᱞᱳ ᱠᱚᱲᱟ ᱠᱚᱣᱟᱜ ᱦᱮᱯᱨᱟᱣ ᱨᱮᱭᱟᱜ ᱵᱟᱨ ᱥᱮᱨᱢᱟ ᱞᱟᱦᱟ ᱢᱤᱫᱴᱟᱝ ᱵᱷᱮᱜᱟᱨ ᱛᱤᱨᱞᱟᱹ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱦᱳᱭ ᱞᱮᱱᱟ ᱟᱨ ᱑᱙᱑᱒ ᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱟᱭᱢᱟ ᱡᱮᱜᱮᱫ ᱡᱟᱠᱟᱛ ᱫᱚᱞ ᱥᱮᱞᱮᱫ ᱢᱤᱫᱴᱟᱝ ᱦᱮᱯᱨᱟᱣ ᱦᱳᱭ ᱞᱮᱱᱟ, ᱡᱚᱠᱷᱚᱱ ᱚᱥᱴᱨᱮᱞᱤᱭᱟ - ᱤᱝᱞᱮᱱᱰ ᱟᱨ ᱮᱛᱚᱢ ᱟᱯᱷᱨᱤᱠᱟ ᱢᱩᱫᱨᱮ ᱴᱮᱥᱴ ᱢᱮᱪ ᱨᱮᱭᱟᱜ ᱢᱤᱫᱴᱟᱝ ᱯᱮᱼᱫᱤᱥᱚᱢ ᱦᱮᱯᱨᱟᱣ ᱠᱷᱮᱞ ᱞᱮᱱᱟ᱾ ᱯᱳᱭᱞᱳ ᱯᱮᱭᱟ ᱡᱮᱜᱮᱫ ᱠᱟᱯ ᱤᱝᱜᱞᱮᱱᱰᱨᱮ ᱦᱳᱭ ᱞᱮᱱᱟ ᱾ ᱑᱙᱘᱗ ᱥᱮᱨᱢᱟ ᱨᱮᱭᱟᱜ ᱦᱮᱯᱨᱟᱣ ᱛᱟᱭᱚᱢ ᱠᱷᱚᱱ, ᱢᱤᱫᱴᱟᱝ ᱵᱮᱼᱥᱚᱨᱠᱟᱨᱤ ᱟᱹᱪᱩᱨ ᱵᱚᱱᱫᱮᱡ ᱨᱮᱭᱟᱜ ᱟᱶᱛᱟ ᱨᱮ ᱫᱤᱥᱚᱢ ᱠᱚ ᱢᱩᱫᱨᱮ ᱥᱟᱯᱲᱟᱣ ᱦᱟᱹᱴᱤᱧ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱨᱮ ᱜᱮᱞ ᱯᱩᱱ ᱜᱚᱴᱟᱜ ᱟᱭ.ᱥᱤ.ᱥᱤ ᱨᱟᱹᱥᱤᱭᱟᱹ ᱦᱮᱯᱨᱟᱣ ᱨᱮ ᱠᱚᱢ ᱨᱮ ᱢᱤᱫᱴᱟᱝ ᱢᱮᱪ ᱥᱟᱯᱲᱟᱣ ᱟᱠᱟᱫᱟ᱾

ᱱᱟᱦᱟᱜ ᱯᱷᱚᱨᱢᱮᱴ ᱨᱮ ᱢᱤᱫᱴᱟᱝ ᱵᱟᱪᱷᱱᱟᱣ ᱨᱮᱭᱟᱜ ᱦᱚᱨᱟ ᱥᱮᱞᱮᱫ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱢᱟᱲᱟᱝ ᱯᱮ ᱥᱮᱨᱢᱟ ᱨᱮ ᱦᱳᱭᱳᱜᱼᱟ, ᱡᱟᱦᱟᱸ ᱛᱮ ᱜᱚᱴᱟ ᱫᱟᱲᱮᱭᱟᱜᱼᱟ ᱡᱮ ᱚᱠᱟ ᱜᱟᱫᱮᱞ ᱦᱮᱯᱨᱟᱣ ᱨᱮᱭᱟᱜ ᱦᱚᱨᱟ ᱞᱟᱹᱜᱤᱫ ᱠᱚ ᱵᱟᱪᱷᱟᱣ ᱞᱮᱱᱟ᱾ ᱦᱮᱯᱨᱟᱣ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱑᱐ ᱜᱚᱴᱟᱝ ᱫᱚᱞ, ᱡᱟᱦᱟᱸ ᱢᱩᱫᱨᱮ ᱥᱟᱯᱲᱟᱣᱤᱡ ᱫᱤᱥᱚᱢ ᱫᱚ ᱟᱡᱛᱮ ᱠᱚ ᱵᱟᱪᱷᱟᱣ ᱮᱭᱟ, ᱛᱷᱟᱭᱤ ᱫᱤᱥᱚᱢ ᱢᱩᱫᱨᱮ ᱴᱷᱟᱶ ᱨᱮ ᱢᱤᱫ ᱪᱟᱸᱫᱚ ᱦᱟᱹᱵᱤᱡ ᱠᱷᱮᱹᱞᱳᱰ ᱞᱟᱹᱜᱤᱫ ᱦᱮᱯᱨᱟᱣᱚᱜᱼᱟ᱾ ᱒᱐᱒᱗ ᱥᱮᱨᱢᱟ ᱨᱮᱭᱟᱜ ᱨᱟᱫᱟ ᱨᱮ ᱑᱔ ᱜᱚᱴᱟᱝ ᱜᱟᱫᱮᱞ ᱨᱮᱭᱟᱜ ᱢᱩᱪᱟᱹᱫ ᱦᱮᱯᱨᱟᱣ ᱯᱟᱥᱱᱟᱣ ᱞᱟᱹᱜᱤᱫ ᱯᱷᱚᱨᱢᱮᱴ ᱫᱚ ᱵᱚᱱᱚᱫᱚᱞ ᱦᱳᱭᱳᱜᱼᱟ᱾

ᱴᱩᱨᱱᱟᱢᱮᱱᱴ ᱨᱮᱭᱟᱜ ᱜᱮᱼᱵᱟᱨ ᱜᱚᱴᱟᱝ ᱨᱟᱫᱟ ᱨᱮ ᱜᱩᱴ ᱵᱟᱨᱜᱮ ᱜᱚᱴᱟᱝ ᱫᱚᱞ ᱠᱚ ᱦᱮᱯᱨᱟᱣ ᱟᱠᱟᱫᱟ, ᱡᱟᱦᱟᱸ ᱢᱩᱫᱨᱮ ᱜᱮᱞ ᱜᱚᱴᱟᱝ ᱫᱚᱞ ᱱᱟᱦᱟᱜ ᱒᱐᱑᱙ ᱦᱮᱯᱨᱟᱣ ᱨᱮ ᱦᱮᱯᱨᱟᱣ ᱟᱠᱟᱫᱟ ᱠᱚ᱾ ᱚᱥᱴᱨᱮᱞᱤᱭᱟ ᱢᱚᱬᱮ ᱫᱷᱟᱣ ᱦᱮᱯᱨᱟᱣ ᱨᱮ ᱡᱤᱛᱠᱟᱹᱨ ᱟᱠᱟᱱᱟ᱾ ᱵᱷᱟᱨᱚᱛ ᱟᱨ ᱳᱭᱮᱥᱴ ᱤᱱᱰᱤᱡᱽ ᱵᱟᱨ ᱫᱷᱟᱣᱜᱮ ᱡᱤᱛᱠᱟᱹᱨ ᱟᱠᱟᱱᱟ, ᱮᱴᱟᱜ ᱥᱮᱫ ᱯᱟᱠᱤᱥᱛᱟᱱ, ᱥᱨᱤᱞᱚᱝᱠᱟ ᱟᱨ ᱤᱝᱜᱞᱮᱱᱰ ᱢᱤᱫ ᱫᱷᱟᱣᱛᱮ ᱡᱤᱛᱠᱟᱹᱨ ᱟᱠᱟᱱᱟ᱾ ᱒᱐᱐᱓ ᱥᱮᱨᱢᱟ ᱨᱮᱭᱟᱜ ᱦᱮᱯᱨᱟᱣ ᱨᱮ ᱥᱮᱢᱤᱼᱯᱷᱟᱭᱱᱟᱞ ᱨᱮ ᱠᱮᱱᱭᱟ ᱥᱮᱴᱮᱨ ᱠᱟᱛᱮ ᱢᱤᱫᱴᱟᱝ ᱵᱟᱝᱼᱯᱷᱩᱞᱼᱢᱮᱢᱵᱚᱨᱟᱱ ᱫᱚᱞ ᱥᱚᱨᱮᱥ ᱮ ᱩᱫᱩᱜ ᱥᱚᱫᱚᱨ ᱞᱮᱫᱟ᱾

᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱨᱟᱫᱟ ᱡᱤᱛᱠᱟᱹᱨ ᱛᱟᱭᱚᱢ ᱤᱝᱞᱮᱱᱰ ᱦᱩᱭᱩᱜ ᱠᱟᱱᱟ ᱱᱟᱦᱟᱜ ᱪᱟᱢᱯᱤᱭᱚᱱ᱾ ᱵᱷᱟᱨᱚᱛ ᱨᱮ ᱒᱐᱒᱓ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱮᱦᱚᱵ ᱟᱠᱟᱱᱟ ᱟᱨ ᱛᱟᱭᱚᱢ ᱫᱟᱨᱟᱢ ᱒᱐᱒᱗ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱮᱛᱚᱢ ᱟᱯᱷᱨᱤᱠᱟ, ᱡᱤᱢᱵᱟᱵᱩᱭᱮ ᱟᱨ ᱱᱟᱢᱵᱤᱭᱟ ᱨᱮ ᱡᱳᱴ ᱞᱮᱠᱟᱛᱮ ᱥᱟᱯᱲᱟᱣ ᱦᱩᱭᱩᱜᱼᱟ᱾

## ᱱᱟᱜᱟᱢ

ᱡᱤᱛᱠᱟᱹᱨ ᱠᱨᱮᱠᱮᱴ ᱡᱮᱜᱮᱫ ᱠᱟᱯ

| ᱥᱮᱨᱢᱟ | ᱪᱟᱢᱯᱤᱭᱚᱱ |
| --- | --- |
| ᱑᱙᱗᱕ |  ᱣᱮᱥᱴ ᱤᱱᱰᱤᱡᱽ |
| ᱑᱙᱗᱙ |  ᱣᱮᱥᱴ ᱤᱱᱰᱤᱡᱽ (2) |
| ᱑᱙᱘᱓ |  ᱥᱤᱧᱚᱛ |
| ᱑᱙᱘᱗ |  ᱚᱥᱴᱨᱮᱞᱤᱭᱟ |
| ᱑᱙᱙᱒ |  ᱯᱟᱠᱤᱥᱛᱟᱱ |
| ᱑᱙᱙᱖ |  ᱥᱨᱤᱞᱚᱝᱠᱟ |
| ᱑᱙᱙᱙ |  ᱚᱥᱴᱨᱮᱞᱤᱭᱟ (2) |
| ᱒᱐᱐᱓ |  ᱚᱥᱴᱨᱮᱞᱤᱭᱟ (3) |
| ᱒᱐᱐᱗ |  ᱚᱥᱴᱨᱮᱞᱤᱭᱟ (4) |
| ᱒᱐᱑᱑ |  ᱥᱤᱧᱚᱛ (2) |
| ᱒᱐᱑᱕ |  ᱚᱥᱴᱨᱮᱞᱤᱭᱟ (5) |
| ᱒᱐᱑᱙ |  ᱤᱝᱞᱮᱱᱰ |
| ᱒᱐᱒᱓ | ᱵᱟᱰᱟᱭᱚᱜᱼᱟ ᱦᱟᱜ |
| ᱒᱐᱒᱗ | ᱵᱟᱰᱟᱭᱚᱜᱼᱟ ᱦᱟᱜ |
| ᱒᱐᱓᱑ | ᱵᱟᱰᱟᱭᱚᱜᱼᱟ ᱦᱟᱜ |

᱑᱘᱔᱔ ᱨᱮᱭᱟᱜ ᱒᱔ ᱟᱨ ᱒᱕ ᱥᱮᱯᱴᱮᱢᱵᱚᱨ ᱠᱟᱱᱟᱰᱟ ᱟᱨ ᱢᱟᱨᱠᱤᱱ ᱡᱩᱠᱛᱚᱨᱟᱥᱴᱨᱚ ᱢᱩᱫᱨᱮ ᱯᱳᱭᱞᱳ ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱢᱮᱪ ᱦᱳᱭ ᱞᱮᱱᱟ᱾ ᱢᱮᱱᱠᱷᱟᱱ ᱑᱘᱗᱗ ᱥᱮᱨᱢᱟ ᱨᱮ ᱯᱳᱭᱞᱳ ᱴᱮᱥᱴ ᱢᱮᱪ ᱫᱚ ᱚᱥᱴᱨᱮᱞᱤᱭᱟ ᱟᱨ ᱤᱝᱞᱮᱱᱰ ᱢᱩᱫᱨᱮ ᱦᱳᱭ ᱞᱮᱱᱟ ᱟᱨ ᱛᱟᱭᱚᱢ ᱫᱟᱨᱟᱢ ᱥᱮᱨᱢᱟ ᱨᱮ ᱵᱟᱱᱟᱨ ᱫᱚᱞ ᱞᱮᱛᱟᱲ ᱠᱷᱮᱞᱚᱸᱰ ᱞᱟᱹᱜᱤᱫ ᱜᱚᱴᱟᱼᱵᱩᱴᱟᱹ ᱠᱷᱮᱞᱳᱰ ᱠᱚ ᱠᱚᱨᱟᱣ ᱮᱫᱟ᱾ ᱑᱘᱙᱘ ᱥᱮᱨᱢᱟ ᱨᱮ ᱮᱛᱚᱢ ᱟᱯᱷᱨᱤᱠᱟ ᱴᱮᱥᱴ ᱨᱮᱭᱟᱜ ᱢᱟᱹᱱᱮ ᱦᱟᱢᱮᱴ ᱞᱮᱫᱟ᱾ ᱢᱤᱫ ᱵᱟᱨ ᱜᱟᱫᱮᱞ ᱥᱟᱸᱜᱷᱟᱨ ᱞᱟᱹᱜᱤᱫ ᱟᱹᱭᱩᱨᱤᱭᱟᱹ ᱠᱨᱮᱠᱮᱴ ᱫᱚᱞ ᱠᱚ ᱵᱟᱪᱷᱱᱟᱣ ᱦᱳᱭ ᱞᱮᱱᱟ, ᱡᱟᱦᱟᱸ ᱠᱷᱟᱹᱛᱤᱨ ᱵᱟᱨ ᱫᱤᱥᱚᱢ ᱨᱮ ᱦᱮᱯᱨᱟᱣ ᱦᱳᱭ ᱞᱮᱱᱟ᱾ ᱑᱙᱐᱐ ᱥᱮᱨᱢᱟ ᱨᱮᱭᱟᱜ ᱯᱮᱨᱤᱥ ᱜᱮᱢᱥ ᱨᱮ ᱠᱨᱤᱠᱮᱴ ᱫᱚ ᱢᱤᱫᱴᱟᱝ ᱚᱞᱤᱢᱯᱤᱠ ᱠᱷᱮᱞᱚᱸᱰ ᱞᱮᱠᱟᱛᱮ ᱥᱮᱞᱮᱫ ᱦᱩᱭ ᱞᱮᱱᱟ, ᱡᱟᱦᱟᱸᱨᱮ ᱜᱨᱮᱴ ᱵᱨᱤᱴᱮᱱ ᱫᱚ ᱯᱷᱮᱨᱟᱱᱥ ᱦᱟᱨᱟᱣ ᱠᱟᱛᱮ ᱥᱳᱱᱟ ᱥᱤᱨᱯᱷᱟᱹ ᱮ ᱡᱤᱛᱠᱟᱹᱨ ᱞᱮᱱᱟ᱾ ᱱᱚᱣᱟ ᱫᱚ ᱥᱤᱛᱩᱝ ᱚᱞᱮᱢᱯᱤᱠ ᱨᱮᱭᱟᱜ ᱢᱤᱫᱴᱟᱝ ᱥᱩᱢᱩᱝ ᱥᱮᱞᱮᱫ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱨᱤᱠᱮᱴ ᱫᱚ ᱚᱞᱮᱢᱯᱤᱠ ᱨᱮ ᱠᱷᱮᱞ ᱦᱩᱭ ᱞᱮᱱᱟ᱾

ᱡᱮᱜᱮᱫ ᱡᱟᱠᱟᱛ ᱛᱷᱟᱨ ᱨᱮ ᱯᱳᱭᱞᱳ ᱥᱟᱸᱜᱮ ᱦᱮᱯᱨᱟᱣ ᱫᱚ ᱛᱟᱦᱮᱸ ᱠᱟᱱᱟ ᱑᱙᱑᱒ ᱥᱮᱨᱢᱟ ᱨᱮᱭᱟᱜ ᱯᱮᱼᱫᱤᱥᱚᱢᱤᱭᱟᱹ ᱴᱩᱨᱱᱟᱢᱮᱱᱴ, ᱡᱟᱦᱟ ᱫᱚ ᱚᱱᱟ ᱚᱠᱛᱚ ᱯᱮᱭᱟ ᱴᱮᱥᱴ ᱠᱷᱮᱞᱳᱰᱤᱭᱟᱹ ᱫᱤᱥᱚᱢ: ᱤᱝᱞᱮᱱᱰ, ᱚᱥᱴᱨᱮᱞᱤᱭᱟ ᱟᱨ ᱮᱛᱚᱢ ᱟᱯᱷᱨᱤᱠᱟ ᱢᱩᱫ ᱨᱮ ᱠᱷᱮᱞ ᱟᱠᱟᱱ ᱢᱤᱫᱴᱟᱝ ᱴᱮᱥᱴ ᱠᱨᱤᱠᱮᱴ ᱴᱩᱨᱱᱟᱢᱮᱱᱴ ᱠᱟᱱᱟ᱾ ᱟᱠᱷᱲᱟ ᱫᱚ ᱵᱟᱝ ᱥᱤᱜᱤᱞ ᱞᱮᱱᱟ᱾ ᱠᱷᱮᱹᱞ ᱫᱤᱱ ᱫᱚ ᱟᱹᱰᱤ ᱫᱟᱜ ᱟᱱ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱠᱷᱟᱹᱛᱤᱨ ᱛᱮ ᱫᱟᱜ ᱟᱱ ᱵᱟᱝ ᱵᱷᱟᱜᱮ ᱯᱤᱪ ᱨᱮ ᱠᱷᱮᱞ ᱫᱚ ᱟᱹᱰᱤ ᱟᱱᱟᱴ ᱞᱮᱱᱟ ᱟᱨ ᱵᱟᱹᱲᱤᱡ ᱠᱤᱠᱟᱨᱴ ᱠᱷᱟᱹᱛᱤᱨ ᱛᱮ ᱧᱮᱞ ᱦᱚᱲ ᱠᱚᱣᱟᱜ ᱥᱮᱞᱮᱫ ᱫᱚ ᱟᱹᱰᱤ ᱠᱚᱢ ᱛᱟᱦᱮᱸ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱠᱷᱚᱱ ᱡᱮᱜᱮᱫ ᱡᱟᱠᱟᱛ ᱴᱮᱥᱴ ᱠᱨᱤᱠᱮᱴ ᱫᱚ ᱢᱮᱱᱮᱞᱟ ᱞᱮᱠᱟᱛᱮ ᱵᱟᱨᱼᱫᱤᱥᱚᱢ ᱥᱤᱨᱤᱡ ᱞᱮᱠᱟᱛᱮ ᱥᱟᱯᱲᱟᱣ ᱦᱩᱭ ᱟᱠᱟᱱᱟ᱾ ᱑᱙᱙᱙ ᱥᱮᱨᱢᱟ ᱨᱮ ᱯᱮᱼᱫᱤᱥᱚᱢ ᱮᱥᱤᱭᱟᱹ ᱴᱮᱥᱴ ᱪᱟᱢᱯᱤᱭᱚᱱᱥᱤᱯ ᱫᱷᱟᱹᱵᱤᱡ ᱟᱨᱦᱚᱸ ᱥᱟᱸᱜᱮ ᱫᱤᱥᱚᱢ ᱴᱮᱥᱴ ᱴᱩᱨᱱᱟᱢᱮᱱᱴ ᱥᱟᱯᱲᱟᱣ ᱵᱟᱝ ᱦᱩᱭ ᱟᱠᱟᱱᱟ᱾

᱑᱙᱒᱘ ᱥᱮᱨᱢᱟ ᱨᱮ ᱳᱭᱮᱥᱴ ᱤᱱᱰᱤᱡ, ᱑᱙᱓᱐ ᱥᱮᱨᱢᱟ ᱨᱮ ᱱᱤᱭᱩᱡᱤᱞᱮᱱᱰ , ᱑᱙᱓᱒ ᱥᱮᱨᱢᱟ ᱨᱮ ᱵᱷᱟᱨᱚᱛ ᱟᱨ ᱑᱙᱕᱒ ᱥᱮᱨᱢᱟ ᱨᱮ ᱯᱟᱠᱤᱥᱛᱟᱱ ᱥᱮᱞᱮᱫ ᱥᱟᱶ ᱥᱟᱶᱛᱮ ᱴᱮᱥᱴ ᱠᱨᱤᱠᱮᱴ ᱠᱷᱮᱞᱳᱰᱤᱭᱟᱹ ᱫᱤᱥᱚᱢ ᱠᱚ ᱨᱮᱭᱟᱜ ᱮᱞ, ᱚᱠᱛᱚ ᱥᱟᱶ ᱥᱟᱶᱛᱮ ᱟᱹᱰᱤ ᱵᱟᱹᱲᱛᱤ ᱞᱮᱱᱟ᱾ ᱮᱱᱛᱮ ᱨᱮᱦᱚᱸ, ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱯᱮ, ᱯᱩᱱ ᱟᱨ ᱢᱚᱬᱮ ᱢᱟᱦᱟ ᱵᱟᱨᱼᱫᱤᱥᱚᱢ ᱴᱮᱥᱴ ᱢᱮᱪ ᱞᱮᱠᱟᱛᱮ ᱠᱷᱮᱞ ᱦᱩᱭᱩᱜᱼᱟ᱾

᱑᱙᱖᱐ ᱜᱮᱞᱟᱝ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱤᱝᱜᱞᱤᱥ ᱠᱟᱣᱩᱱᱴᱤ ᱠᱨᱤᱠᱮᱴ ᱫᱚᱞ ᱠᱚᱫᱚ ᱠᱨᱤᱠᱮᱴ ᱨᱮᱱᱟᱜ ᱢᱤᱫᱴᱟᱝ ᱦᱩᱰᱤᱧ ᱨᱩᱯ ᱠᱷᱮᱞ ᱮᱦᱚᱵ ᱞᱮᱫᱟ ᱡᱟᱦᱟᱸ ᱥᱩᱢᱩᱝ ᱢᱤᱫ ᱫᱤᱱ ᱞᱟᱹᱜᱤᱫ ᱛᱮ ᱦᱩᱭᱩᱜ ᱠᱟᱱ ᱛᱟᱦᱮᱱᱟ᱾ ᱑᱙᱖᱒ ᱥᱮᱨᱢᱟ ᱨᱮ ᱢᱮᱰᱞᱮᱱᱰᱥ ᱱᱟᱠᱼᱟᱣᱩᱴ ᱠᱟᱯ ᱧᱩᱛᱩᱢ ᱛᱮ ᱩᱯᱨᱩᱢ ᱢᱤᱫᱴᱟᱝ ᱯᱳᱱ ᱜᱟᱫᱮᱞ ᱱᱟᱠᱟᱣᱩᱴ ᱦᱮᱯᱨᱟᱣ ᱛᱟᱞᱟᱛᱮ ᱮᱦᱚᱵ ᱞᱮᱱᱟ ᱟᱨ ᱑᱙᱖᱓ ᱥᱮᱨᱢᱟ ᱨᱮ ᱮᱛᱚᱦᱚᱵ ᱡᱮᱞᱤᱴ ᱠᱟᱯ ᱛᱟᱞᱟᱛᱮ ᱪᱟᱞᱟᱣᱟᱱ ᱢᱤᱫ ᱢᱟᱦᱟ ᱨᱮᱱᱟᱜ ᱠᱨᱤᱠᱮᱴ ᱤᱝᱞᱮᱱᱰ ᱨᱮ ᱦᱚᱲ ᱠᱩᱥᱤ ᱵᱟᱹᱲᱛᱤ ᱞᱮᱫᱟ᱾ ᱑᱙᱖᱙ ᱥᱮᱨᱢᱟ ᱨᱮ ᱢᱤᱫᱴᱟᱝ ᱡᱟᱹᱛᱤᱭᱟᱹᱨᱤ ᱥᱟᱱᱰᱮ ᱞᱤᱜᱽ ᱵᱮᱱᱟᱣ ᱞᱮᱱᱟ᱾ ᱑᱙᱗᱑ ᱥᱮᱨᱢᱟ ᱨᱮ ᱢᱮᱞᱵᱳᱨᱱ ᱨᱮ ᱤᱝᱞᱮᱱᱰ ᱟᱨ ᱚᱥᱴᱮᱨᱮᱞᱤᱭᱟ ᱢᱩᱫᱨᱮ ᱫᱟᱜᱛᱮ ᱵᱟᱹᱛᱤᱞ ᱴᱮᱥᱴ ᱢᱮᱪ ᱨᱮᱭᱟᱜ ᱢᱚᱬᱮ ᱟᱱᱟᱜ ᱫᱤᱱ ᱨᱮ ᱯᱳᱭᱞᱳ ᱢᱤᱫ ᱢᱟᱦᱟ ᱨᱮᱭᱟᱜ ᱡᱮᱜᱮᱫ ᱡᱟᱠᱟᱛ ᱢᱮᱪ ᱫᱚ ᱠᱷᱮᱞ ᱞᱮᱱᱟ, ᱡᱟᱦᱟᱸ ᱫᱚ ᱚᱠᱛᱚ ᱧᱟᱢ ᱞᱟᱹᱜᱤᱫ ᱟᱨ ᱟᱹᱲᱤᱥ ᱟᱠᱟᱱ ᱦᱚᱲ ᱠᱚ ᱞᱟᱹᱜᱤᱫ ᱠᱷᱚᱨᱚᱪ ᱞᱮᱠᱟᱛᱮ᱾ ᱱᱚᱶᱟ ᱫᱚ ᱛᱟᱦᱮᱸ ᱠᱟᱱᱟ ᱢᱤᱫ ᱯᱩᱱᱜᱮᱞ ᱳᱵᱷᱟᱨ ᱨᱮᱭᱟᱜ ᱢᱤᱫ ᱳᱵᱷᱟᱨ ᱨᱮ ᱤᱨᱟᱹᱞ ᱜᱚᱴᱟᱝ ᱠᱟᱛᱮ ᱵᱚᱞ ᱨᱮᱭᱟᱜ ᱠᱷᱮᱞᱚᱸᱰ᱾ ᱤᱝᱞᱮᱱᱰ ᱟᱨ ᱡᱮᱜᱮᱫ ᱨᱮᱭᱟᱜ ᱮᱴᱟᱜ ᱦᱤᱸᱥ ᱨᱮ ᱫᱤᱥᱚᱢ ᱨᱮᱭᱟᱜ ᱢᱤᱫ ᱢᱟᱦᱟ ᱦᱮᱯᱨᱟᱣ ᱨᱮᱭᱟᱜ ᱥᱤᱜᱤᱞ ᱟᱨ ᱦᱚᱲ ᱠᱩᱥᱤ ᱰᱷᱮᱨ ᱥᱟᱶ ᱥᱟᱶᱛᱮ ᱯᱳᱭᱞᱳ ᱢᱤᱫ ᱢᱟᱦᱟ ᱡᱮᱜᱮᱫ ᱡᱟᱠᱟᱛ ᱠᱷᱮᱞ ᱟᱭ.ᱥᱤ.ᱥᱤ ᱫᱚ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱥᱟᱯᱲᱟᱣ ᱨᱮᱭᱟᱜ ᱠᱟᱛᱷᱟ ᱩᱭᱦᱟᱹᱨ ᱞᱟᱹᱜᱤᱫ ᱮ ᱩᱭᱦᱟᱹᱨ ᱞᱮᱫᱟ᱾

### ᱯᱨᱤᱰᱮᱱᱥᱤᱭᱟᱞ ᱡᱮᱜᱮᱫ ᱠᱟᱯ (᱑᱙᱗᱕-᱑᱙᱘᱓)

ᱯᱨᱤᱰᱮᱱᱥᱤᱭᱟᱞ ᱠᱟᱯ ᱴᱨᱚᱯᱷᱤ
᱑᱙᱗᱕ ᱥᱮᱨᱢᱟ ᱨᱮ ᱮᱛᱚᱦᱚᱵ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮᱭᱟᱜ ᱥᱟᱯᱲᱟᱣ ᱞᱮᱫᱟᱭ ᱤᱝᱞᱮᱱᱰ, ᱡᱟᱸᱦᱟ ᱫᱚ ᱚᱱᱟ ᱚᱠᱛᱚ ᱨᱮ ᱱᱚᱶᱟ ᱞᱮᱠᱟᱱ ᱢᱟᱨᱟᱝ ᱟᱠᱷᱲᱟ ᱠᱚᱨᱟᱣ ᱞᱟᱹᱜᱤᱫ ᱫᱟᱲᱮ ᱛᱟᱦᱮᱸ ᱠᱟᱱ ᱢᱤᱫ ᱦᱚᱲ ᱫᱤᱥᱚᱢ ᱛᱟᱦᱮᱸ ᱠᱟᱱᱟ᱾ ᱑᱙᱗᱕ ᱥᱮᱨᱢᱟ ᱨᱮᱭᱟᱜ ᱴᱩᱨᱱᱟᱢᱮᱱᱴ ᱗ ᱡᱩᱱ ᱠᱷᱚᱱ ᱮᱦᱚᱵ ᱞᱮᱱᱟ᱾ ᱯᱳᱭᱞᱳ ᱯᱮᱭᱟ ᱟᱠᱷᱲᱟ ᱤᱝᱞᱮᱱᱰ ᱨᱮ ᱥᱟᱯᱲᱟᱣ ᱞᱮᱱᱟ ᱟᱨ ᱱᱚᱶᱟ ᱫᱚ ᱯᱨᱤᱰᱮᱱᱥᱤᱭᱟᱞ ᱯᱤ.ᱮᱞ.ᱥᱤ ᱟᱜ ᱧᱩᱛᱩᱢ ᱛᱮ ᱯᱨᱤᱰᱮᱱᱥᱤᱭᱟᱞ ᱠᱟᱯ ᱧᱩᱛᱩᱢ ᱛᱮ ᱩᱯᱨᱩᱢ ᱞᱮᱱᱟ᱾ ᱢᱮᱪ ᱠᱚ ᱢᱩᱫᱽᱨᱮ ᱛᱟᱦᱮᱸ ᱠᱟᱱᱟ ᱖᱐ ᱜᱚᱴᱟᱝ ᱛᱩᱨᱩᱭᱼᱵᱚᱞ ᱳᱵᱷᱟᱨ ᱡᱚᱛᱚ ᱫᱚᱞ ᱠᱚ ᱢᱩᱫᱽ ᱨᱮ, ᱡᱟᱦᱟᱸ ᱫᱚ ᱫᱤᱱ ᱨᱮᱭᱟᱜ ᱚᱠᱛᱮ ᱨᱮ ᱥᱮᱨᱣᱟ ᱟᱱᱟᱜ ᱨᱩᱯ ᱛᱮ ᱠᱷᱮᱞᱳᱰᱤᱭᱟᱹ ᱠᱚ ᱠᱤᱠᱟᱨᱴ ᱨᱮᱭᱟᱜ ᱫᱚᱛᱚ ᱠᱚ ᱦᱚᱨᱚᱜ ᱞᱮᱫᱟ ᱟᱨ ᱟᱨᱟᱜ ᱠᱨᱤᱠᱮᱴ ᱵᱚᱞ ᱠᱚ ᱵᱮᱣᱦᱟᱨ ᱞᱮᱫᱟ᱾

ᱯᱳᱭᱞᱳ ᱴᱩᱨᱱᱟᱢᱮᱱᱴ ᱨᱮ ᱤᱨᱟᱹᱞ ᱜᱚᱴᱟᱝ ᱫᱚᱞ ᱠᱚ ᱥᱮᱞᱮᱫ ᱞᱮᱱᱟ᱾ ᱚᱥᱴᱨᱮᱞᱤᱭᱟ, ᱤᱝᱞᱮᱱᱰ, ᱵᱷᱟᱨᱚᱛ, ᱱᱩᱭᱡᱤᱞᱮᱱᱰ, ᱯᱚᱤᱥᱛᱷᱟᱱ ᱟᱨ ᱳᱭᱮᱥᱴ ᱤᱱᱰᱤᱡ (ᱚᱱᱟ ᱚᱠᱛᱚ ᱛᱩᱨᱩᱭ ᱜᱚᱴᱟᱝ ᱴᱮᱥᱴ ᱫᱤᱥᱚᱢ), ᱢᱤᱫ ᱥᱟᱶᱛᱮ ᱥᱨᱤᱞᱟᱝᱠᱟ ᱟᱨ ᱯᱩᱨᱵᱚ ᱚᱯᱷᱨᱤᱠᱟ ᱠᱷᱚᱱ ᱢᱤᱫ ᱦᱟᱹᱴᱤᱧ ᱫᱚᱞ᱾ ᱢᱤᱫᱴᱟᱝ ᱧᱩᱛᱩᱢᱟᱱ ᱵᱟᱛᱟᱣᱟᱜ ᱫᱚ ᱛᱟᱦᱮᱸ ᱠᱟᱱᱟ ᱮᱛᱚᱢ ᱚᱯᱷᱨᱤᱠᱟ , ᱡᱟᱦᱟᱸᱭ ᱠᱚᱫᱚ ᱨᱚᱝ ᱵᱷᱮᱯᱮᱜᱮᱫ ᱚᱡᱮᱛᱮ ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱠᱷᱚᱱ ᱵᱤᱴᱟᱹᱞ ᱦᱩᱭ ᱞᱮᱱᱟ᱾ ᱴᱩᱨᱱᱟᱢᱮᱱᱴ ᱨᱮ ᱳᱭᱮᱥᱴ ᱤᱱᱰᱤᱡ ᱠᱚ ᱡᱤᱛᱠᱟᱹᱨ ᱞᱮᱱᱟ, ᱡᱟᱦᱟᱸᱭ ᱠᱚᱫᱚ ᱞᱳᱨᱰᱥ ᱨᱮ ᱢᱩᱪᱟᱹᱫ ᱢᱮᱪᱨᱮ ᱚᱥᱴᱨᱮᱞᱤᱭᱟ ᱫᱚ ᱑᱗ ᱨᱟᱱ ᱛᱮ ᱦᱤᱨᱟᱹᱣ ᱞᱮᱫᱮᱭᱟ᱾ ᱑᱙᱗᱕ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱨᱮᱭᱟᱜ ᱯᱷᱟᱭᱱᱮᱞ ᱚᱠᱛᱮ ᱳᱭᱮᱹᱥᱴ ᱤᱱᱰᱤᱡ ᱨᱮᱱ ᱨᱚᱭ ᱯᱷᱨᱮᱰᱨᱤᱠ ᱯᱳᱭᱞᱳ ᱵᱮᱴᱥᱢᱮᱱ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱳ.

..

ᱰᱤᱟᱭ ᱴᱮᱣᱤᱛᱼᱵᱷᱠᱞᱮᱱᱟᱭᱞᱮᱫᱟ ᱾

᱑᱙᱗᱙ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱨᱮ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱵᱟᱝ ᱴᱮᱥᱴ ᱠᱷᱮᱞᱳᱰᱤᱭᱟᱹ ᱜᱟᱫᱮᱞ ᱵᱟᱪᱷᱱᱟᱣ ᱞᱟᱹᱜᱤᱫ ᱟᱭ.ᱥᱤ.ᱥᱤ ᱴᱨᱚᱯᱷᱤ ᱦᱮᱯᱨᱟᱣ ᱮᱛᱚᱦᱚᱵ ᱦᱩᱭ ᱞᱮᱱᱟ, ᱡᱟᱦᱟ ᱢᱩᱫᱨᱮ ᱥᱨᱤᱞᱚᱝᱠᱟ ᱟᱨ ᱠᱟᱱᱟᱰᱟ ᱟᱜ ᱠᱷᱮᱹᱞᱳᱰ ᱞᱟᱹᱜᱤᱫ ᱵᱟᱪᱷᱱᱟᱣ ᱦᱩᱭ ᱞᱮᱱᱟ᱾ ᱳᱭᱮᱹᱥᱴ ᱤᱱᱰᱤᱡ ᱫᱚ ᱫᱚᱥᱟᱨ ᱫᱷᱟᱣ ᱡᱮᱜᱮᱫ ᱠᱟᱯ ᱴᱩᱨᱱᱟᱢᱮᱱᱴ ᱨᱮ ᱡᱤᱛᱠᱟᱹᱨ ᱞᱮᱱᱟ, ᱢᱩᱪᱟᱹᱫ ᱨᱮ ᱟᱠᱷᱟᱲᱟ ᱥᱟᱯᱲᱟᱣ ᱟᱱ ᱤᱝᱞᱮᱱᱰ ᱫᱚ ᱙᱒ ᱨᱟᱱ ᱛᱮ ᱦᱤᱨᱟᱹᱣ ᱞᱮᱫᱮᱭᱟ᱾ ᱡᱮᱜᱮᱫ ᱠᱟᱯ ᱛᱟᱭᱚᱢ ᱢᱤᱫ ᱜᱟᱯᱟᱞᱢᱟᱨᱟᱣ ᱨᱮ ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱠᱚᱱᱯᱷᱟᱨᱮᱱᱥ ᱫᱚ ᱱᱚᱶᱟ ᱦᱮᱯᱨᱟᱣ ᱫᱚ ᱢᱤᱫ ᱯᱩᱱ ᱥᱮᱨᱢᱟᱠᱤᱭᱟᱹ ᱠᱚᱨᱟᱣ ᱞᱟᱹᱜᱤᱫ ᱮ ᱥᱤᱜᱤᱞ ᱞᱮᱫᱟ᱾

᱑᱙᱘᱓ ᱥᱮᱨᱢᱟ ᱨᱮᱭᱟᱜ ᱦᱮᱯᱨᱟᱣ ᱫᱚ ᱛᱮᱥᱟᱨ ᱫᱷᱟᱣ ᱞᱟᱹᱜᱤᱫ ᱤᱝᱞᱮᱱᱰ ᱫᱟᱨᱟᱭ ᱛᱮ ᱥᱟᱯᱲᱟᱣ ᱦᱩᱭ ᱞᱮᱱᱟ᱾ ᱱᱚᱶᱟ ᱚᱠᱛᱚ ᱢᱩᱫᱽᱨᱮ ᱥᱨᱤᱞᱚᱝᱠᱟ ᱴᱮᱥᱴ ᱠᱷᱮᱞᱳᱰᱤᱭᱟᱹ ᱫᱤᱥᱚᱢ ᱮ ᱵᱮᱱᱟᱣ ᱞᱮᱱᱟ ᱟᱨ ᱡᱤᱢᱵᱟᱵᱩᱭᱮ ᱟᱭ.ᱥᱤ.ᱥᱤ ᱴᱨᱚᱯᱷᱤ ᱛᱟᱞᱟᱛᱮ ᱵᱟᱪᱷᱱᱟᱣ ᱮ ᱦᱟᱢᱮᱴ ᱞᱮᱫᱟ᱾ ᱥᱴᱟᱢᱯ ᱠᱷᱚᱱ ᱓᱐ ᱤᱭᱟᱨᱰ (᱒᱗ ᱢᱤᱴᱟᱨ) ᱥᱟᱺᱜᱤᱧ ᱨᱮ ᱢᱤᱫᱴᱟᱝ ᱯᱷᱤᱞᱰᱤᱝ ᱥᱟᱨᱠᱮᱞ ᱮᱛᱚᱦᱚᱵ ᱞᱮᱱᱟ᱾ ᱥᱟᱱᱟᱢ ᱚᱠᱛᱮ ᱱᱚᱶᱟ ᱥᱟᱨᱠᱮᱞ ᱢᱩᱫᱨᱮ ᱯᱳᱱ ᱦᱚᱲ ᱯᱷᱤᱞᱰᱢᱮᱱ ᱛᱟᱦᱮᱸᱱ ᱞᱟᱹᱠᱛᱤ ᱠᱟᱱᱟ᱾ ᱜᱟᱫᱮᱞ ᱠᱚ ᱱᱚᱠᱟᱣᱩᱴ ᱨᱮ ᱥᱮᱴᱮᱨᱚᱜ ᱞᱟᱦᱟ ᱵᱟᱨ ᱫᱷᱟᱣ ᱢᱤᱫ ᱵᱟᱨ ᱦᱚᱲ ᱥᱟᱶ ᱠᱚ ᱥᱟᱢᱟᱝ ᱫᱟᱯᱨᱟᱢ ᱞᱮᱱᱟ᱾ ᱢᱩᱪᱟᱹᱫ ᱨᱮ ᱳᱭᱮᱥᱴ ᱤᱱᱰᱤᱡ ᱫᱚ ᱔᱓ ᱨᱟᱱ ᱛᱮ ᱦᱤᱨᱟᱹᱣ ᱠᱟᱛᱮ ᱵᱷᱟᱨᱚᱛ ᱫᱚ ᱪᱟᱢᱯᱤᱭᱚᱱ ᱠᱚ ᱦᱩᱭ ᱞᱮᱱᱟ᱾

### ᱟᱭᱢᱟ ᱞᱮᱠᱟᱱ ᱪᱟᱢᱯᱤᱭᱚᱱ (᱑᱙᱘᱗-᱑᱙᱙᱖)

ᱵᱷᱟᱨᱚᱛ ᱟᱨ ᱯᱟᱠᱤᱥᱛᱟᱱ ᱫᱚ ᱑᱙᱘᱗ ᱥᱮᱨᱢᱟ ᱨᱮ ᱡᱳᱴ ᱞᱮᱠᱟᱛᱮ ᱴᱩᱨᱱᱟᱢᱮᱱᱴ ᱠᱚ ᱥᱟᱯᱲᱟᱣ ᱞᱮᱫᱟ, ᱡᱟᱸᱦᱟ ᱫᱚ ᱯᱳᱭᱞᱳ ᱚᱠᱛᱮ ᱨᱮ ᱤᱝᱞᱮᱱᱰ ᱨᱮᱱᱟᱜ ᱵᱟᱦᱨᱮ ᱨᱮ ᱦᱮᱯᱨᱟᱣ ᱠᱚ ᱥᱟᱯᱲᱟᱣ ᱞᱮᱱᱟ᱾ ᱤᱝᱞᱮᱱᱰ ᱨᱮᱭᱟᱜ ᱠᱷᱮᱹᱞ ᱫᱤᱱ ᱠᱷᱚᱱ ᱫᱚᱵᱷᱟᱨᱚᱛ ᱩᱯᱚᱢᱟᱦᱟᱫᱤᱥᱚᱢ ᱨᱮ ᱫᱤᱱ ᱨᱮᱭᱟᱜ ᱚᱠᱛᱚ ᱠᱚᱢ ᱛᱟᱦᱮᱸᱱ ᱚᱡᱮᱛᱮ ᱱᱟᱦᱟᱜ ᱢᱟᱱᱚᱠ ᱞᱮᱠᱟᱛᱮ ᱠᱷᱮᱞᱚᱸᱰ ᱠᱚᱫᱚ ᱡᱚᱛᱚ ᱢᱮᱪ ᱨᱮ ᱖᱐ ᱠᱷᱚᱱ ᱕᱐ ᱳᱵᱷᱟᱨ ᱠᱚᱢ ᱦᱩᱭ ᱞᱮᱱᱟ᱾

᱑᱙᱙᱒ ᱥᱮᱨᱢᱟ ᱨᱮ ᱚᱥᱴᱮᱨᱮᱞᱤᱭᱟ ᱟᱨ ᱱᱤᱭᱩᱡᱤᱞᱮᱱᱰ ᱨᱮ ᱦᱳᱭ ᱟᱠᱟᱱ ᱡᱮᱜᱮᱫ ᱠᱟᱯ ᱫᱚ ᱠᱷᱮᱞ ᱨᱮ ᱟᱭᱢᱟ ᱵᱚᱱᱚᱫᱚᱞ ᱮᱛᱚᱦᱚᱵ ᱞᱮᱱᱟ, ᱡᱮᱞᱮᱠᱟ ᱨᱚᱝ ᱟᱱ ᱫᱚᱛᱚ, ᱯᱩᱸᱰ ᱵᱚᱞ, ᱥᱤᱧ/ᱧᱤᱫᱟᱹ ᱢᱮᱪ ᱟᱨ ᱯᱷᱤᱞᱰᱤᱝ ᱵᱚᱱᱫᱮᱡ ᱟᱹᱨᱤ ᱨᱮ ᱵᱚᱱᱚᱫᱚᱞ᱾

## ᱯᱷᱚᱨᱢᱮᱴ

### ᱠᱚᱣᱟᱞᱤᱯᱷᱤᱠᱮᱥᱟᱱ

᱑᱙᱗᱕ ᱥᱮᱨᱢᱟ ᱨᱮᱭᱟᱜ ᱯᱳᱭᱞᱳ ᱡᱮᱜᱮᱫ ᱠᱟᱯ ᱠᱷᱚᱱ ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱦᱟᱹᱵᱤᱡ, ᱥᱮᱞᱮᱫ ᱟᱠᱟᱱ ᱟᱭᱢᱟ ᱫᱚᱞᱜᱮ ᱟᱡᱛᱮ ᱜᱮ ᱵᱟᱪᱷᱱᱟᱣ ᱠᱚ ᱦᱟᱢᱮᱴ ᱞᱮᱫᱟ᱾ ᱒᱐᱑᱕ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱦᱟᱹᱵᱤᱡ ᱱᱚᱶᱟ ᱫᱚ ᱟᱭ.ᱥᱤ.ᱥᱤ ᱨᱮᱭᱟᱜ ᱯᱩᱨᱟᱹ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱟᱨ ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱱᱚᱶᱟ ᱫᱚ ᱟᱭ.ᱥᱤ.ᱥᱤ ᱳ.ᱰᱤ.ᱟᱭ ᱪᱟᱢᱯᱤᱭᱚᱱᱥᱤᱯ ᱨᱮᱝᱠ ᱨᱮᱭᱟᱜ ᱴᱷᱟᱶ ᱛᱟᱞᱟᱛᱮ ᱛᱟᱦᱮᱸ ᱠᱟᱱᱟ᱾

᱑᱙᱗᱙ ᱥᱮᱨᱢᱟ ᱨᱮᱭᱟᱜ ᱫᱚᱥᱟᱨ ᱡᱮᱜᱮᱫ ᱠᱟᱯ ᱠᱷᱚᱱ ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱦᱟᱹᱵᱤᱡ, ᱡᱟᱦᱟᱸ ᱜᱟᱫᱮᱞ ᱠᱚ ᱟᱡᱛᱮ ᱵᱟᱪᱷᱱᱟᱣ ᱠᱚ ᱧᱟᱢ ᱞᱮᱫᱟ ᱩᱱᱠᱩ ᱥᱟᱶ ᱟᱨ ᱦᱚᱸ ᱠᱚᱢ ᱜᱟᱱ ᱜᱟᱫᱮᱞ ᱥᱮᱞᱮᱫ ᱞᱮᱱᱟ, ᱡᱟᱦᱟᱸᱭ ᱠᱚ ᱵᱟᱪᱷᱱᱟᱣ ᱦᱚᱨᱟ ᱛᱟᱞᱟᱛᱮ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱵᱟᱪᱷᱱᱟᱣ ᱠᱚ ᱧᱟᱢ ᱟᱠᱟᱫᱟ᱾ ᱯᱳᱭᱞᱳ ᱪᱚᱭᱤᱯᱷᱟᱭᱤᱝ ᱴᱩᱨᱱᱟᱢᱮᱱᱴ ᱫᱚ ᱦᱩᱭᱩᱜ ᱠᱟᱱᱟ ᱟᱭ.ᱥᱤ.ᱥᱤ ᱴᱨᱚᱯᱷᱤ, ᱛᱟᱭᱚᱢ ᱛᱮ ᱱᱚᱶᱟ ᱦᱚᱨᱟ ᱫᱚ ᱢᱟᱲᱟᱝ ᱪᱚᱭᱤᱯᱷᱤᱭᱤᱝ ᱴᱩᱨᱱᱟᱢᱮᱱᱴ ᱥᱟᱞᱟᱜ ᱯᱟᱥᱱᱟᱣ ᱞᱮᱱᱟ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱟᱭ.ᱥᱤ.ᱥᱤ ᱡᱮᱜᱮᱫ ᱠᱨᱤᱠᱮᱴ ᱞᱤᱜᱽ ᱢᱟᱲᱟᱝ ᱠᱳᱣᱟᱞᱤᱯᱷᱤᱝ ᱦᱚᱨᱟ ᱠᱚ ᱵᱚᱫᱚᱞ ᱞᱮᱫᱟ ᱟᱨ ᱧᱩᱛᱩᱢ "ᱟᱭ.ᱥᱤ.ᱥᱤ ᱴᱨᱚᱯᱷᱤ" ᱫᱚ " ᱟᱭ.ᱥᱤ.ᱥᱤ ᱠᱚᱲᱟ ᱠᱚᱣᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱠᱳᱣᱟᱞᱤᱯᱷᱤᱭᱟᱨ" ᱨᱮ ᱵᱚᱱᱚᱫᱚᱞ ᱦᱩᱭ ᱞᱮᱱᱟ᱾ ᱡᱮᱜᱮᱫ ᱠᱨᱤᱠᱮᱴ ᱞᱤᱜᱽ ᱫᱚ ᱛᱟᱦᱮᱸ ᱠᱟᱱᱟ ᱟᱭ.ᱥᱤ.ᱥᱤ ᱨᱮᱱ ᱮᱥᱳᱥᱤᱭᱮᱴ ᱟᱨ ᱮᱯᱷᱮᱞᱤᱭᱮᱴ ᱨᱟᱹᱥᱤᱭᱟᱹ ᱠᱚ ᱟᱨ ᱦᱚᱸ ᱟᱭᱢᱟ ᱫᱟᱣ ᱧᱟᱢ ᱞᱟᱹᱜᱤᱫ ᱮᱢ ᱟᱠᱟᱱ ᱵᱟᱪᱷᱱᱟᱣ ᱦᱚᱨᱟ᱾ ᱥᱟᱱᱟᱢ ᱥᱮᱨᱢᱟ ᱨᱮ ᱵᱟᱪᱷᱱᱟᱣ ᱨᱮ ᱥᱮᱴᱮᱨ ᱟᱠᱟᱱ ᱫᱚᱞ ᱠᱚ ᱨᱮᱭᱟᱜ ᱮᱞ ᱟᱭᱢᱟ ᱞᱮᱠᱟᱱ ᱛᱟᱦᱮᱸ ᱠᱟᱱᱟ ᱾

᱒᱐᱒᱓ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱠᱷᱚᱱ ᱥᱩᱢᱩᱝ ᱟᱠᱷᱟᱲᱟ ᱥᱟᱯᱲᱟᱣ ᱫᱤᱥᱚᱢ ᱫᱚ ᱟᱡᱛᱮ ᱠᱷᱮᱹᱞ ᱨᱮᱭᱟᱜ ᱵᱟᱪᱷᱱᱟᱣᱮ ᱧᱟᱢᱼᱟ᱾ ᱥᱟᱱᱟᱢ ᱫᱤᱥᱚᱢ ᱜᱮ ᱢᱤᱫ ᱡᱮᱜᱮᱫ ᱠᱟᱯ ᱨᱮᱭᱟᱜ ᱢᱤᱫ ᱥᱟᱭᱠᱮᱞ ᱠᱷᱚᱱ ᱫᱚᱥᱟᱨ ᱥᱟᱭᱠᱮᱞ ᱨᱮ ᱵᱤᱵᱷᱟᱜᱽ ᱠᱚ ᱢᱩᱫᱨᱮ ᱟᱡᱛᱮ ᱯᱟᱥᱱᱟᱣ ᱟᱨ ᱪᱷᱟᱹᱲ ᱥᱟᱶᱛᱮ ᱵᱟᱪᱷᱱᱟᱣ ᱜᱚᱴᱟ ᱞᱟᱹᱜᱤᱫ ᱢᱤᱫ ᱵᱟᱨ ᱞᱤᱜᱽ ᱨᱮᱠᱚ ᱥᱮᱞᱮᱫᱚᱜᱼᱟ᱾

### ᱴᱩᱨᱱᱟᱢᱮᱱᱴ

᱒᱐᱐᱗ ᱨᱮ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮᱱ ᱠᱟᱯᱮᱴᱮᱱ ᱠᱚ
ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮᱭᱟᱜ ᱱᱟᱜᱟᱢ ᱚᱠᱛᱮ ᱨᱮ ᱯᱷᱚᱨᱢᱮᱴ ᱟᱹᱰᱤ ᱵᱚᱫᱚᱞ ᱟᱠᱟᱱᱟ ᱾ ᱯᱳᱭᱞᱳ ᱯᱳᱱ ᱴᱩᱨᱱᱟᱢᱮᱱᱴ ᱨᱮᱭᱟᱜ ᱡᱚᱛᱚ ᱨᱮ ᱤᱨᱟᱹᱞ ᱜᱚᱴᱟᱝ ᱫᱚᱞ ᱠᱚ ᱠᱷᱮᱞ ᱞᱮᱫᱟ, ᱡᱟᱦᱟᱸ ᱫᱚ ᱯᱳᱱ ᱜᱚᱴᱟᱝ ᱫᱚᱞ ᱠᱟᱛᱮ ᱵᱟᱨᱭᱟ ᱜᱟᱫᱮᱞ ᱨᱮ ᱦᱟᱹᱴᱤᱧ ᱞᱮᱱᱟ᱾ ᱦᱮᱯᱨᱟᱣ ᱫᱚ ᱵᱟᱨᱭᱟ ᱛᱷᱟᱨ ᱛᱮ ᱵᱮᱱᱟᱣ ᱞᱮᱱᱟ, ᱢᱤᱫᱴᱟᱝ ᱜᱨᱩᱯ ᱛᱷᱟᱨ ᱟᱨ ᱢᱤᱫᱴᱟᱝ ᱱᱚᱠᱚᱼᱟᱣᱩᱴ ᱛᱷᱟᱨ᱾ ᱡᱚᱛᱚ ᱜᱨᱚᱯ ᱨᱮᱭᱟᱜ ᱯᱳᱱ ᱜᱟᱫᱮᱞ ᱨᱟᱭᱩᱱᱰ-ᱨᱚᱵᱤᱱ ᱜᱨᱩᱯ ᱨᱮ ᱢᱤᱫ ᱮᱴᱟᱜ ᱥᱟᱞᱟᱜ ᱠᱚ ᱠᱷᱮᱞᱟ ᱟᱨ ᱥᱟᱱᱟᱢ ᱜᱨᱩᱯ ᱨᱮᱱ ᱥᱚᱨᱮᱥ ᱵᱟᱨᱭᱟ ᱜᱟᱫᱮᱞ ᱥᱮᱢᱤᱼᱯᱷᱟᱭᱱᱟᱞ ᱨᱮ ᱠᱤᱱ ᱥᱮᱴᱮᱨᱚᱜ᱾ ᱥᱮᱢᱤᱼᱯᱷᱟᱭᱱᱟᱞ ᱨᱮ ᱡᱤᱛᱠᱟᱹᱨᱤᱭᱟᱹ ᱠᱚ ᱯᱷᱟᱭᱱᱟᱞ ᱨᱮ ᱢᱤᱫ ᱵᱟᱨ ᱠᱚ ᱵᱤᱨᱩᱫᱷ ᱨᱮᱠᱤᱱ ᱠᱷᱮᱞᱟ᱾

## ᱴᱨᱚᱯᱷᱤ

ᱡᱮᱜᱮᱫ ᱠᱟᱯ ᱡᱤᱛᱠᱟᱹᱨᱤᱭᱟᱹ ᱠᱚ ᱟᱭ.ᱥᱤ.ᱥᱤ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱴᱨᱚᱯᱷᱤ ᱠᱚ ᱮᱢᱟ ᱠᱚᱣᱟ᱾ ᱱᱟᱦᱟᱜ ᱴᱨᱚᱯᱷᱤ ᱫᱚ ᱑᱙᱙᱙ ᱥᱮᱨᱢᱟ ᱨᱮᱭᱟᱜ ᱪᱟᱢᱯᱤᱭᱚᱱᱥᱤᱯ ᱞᱟᱹᱜᱤᱫ ᱵᱮᱱᱟᱣ ᱦᱩᱭ ᱞᱮᱱᱟ ᱟᱨ ᱴᱩᱨᱱᱟᱢᱮᱱᱴ ᱱᱟᱜᱟᱢ ᱨᱮ ᱯᱳᱭᱞᱳ ᱜᱚᱴᱟᱼᱵᱩᱴᱟᱹ ᱥᱤᱨᱯᱟᱹ ᱛᱟᱦᱮᱸᱠᱟᱱᱟ᱾ ᱱᱚᱶᱟ ᱞᱟᱦᱟ ᱨᱮ ᱥᱟᱱᱟᱢ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱟᱭᱢᱟ ᱞᱮᱠᱟᱱ ᱴᱨᱚᱯᱷᱤ ᱵᱮᱱᱟᱣ ᱦᱳᱭ ᱞᱮᱱᱟ ᱾ᱴᱨᱟᱯᱷᱤ ᱫᱚ ᱵᱟᱨ ᱪᱟᱸᱫᱚ ᱚᱠᱛᱚ ᱨᱮ ᱜᱟᱨᱟᱨᱰ ᱮᱱᱰ ᱠᱳ ᱨᱮᱱ ᱠᱟᱹᱨᱤᱜᱚᱞ ᱠᱚᱣᱟᱜ ᱢᱤᱫᱴᱟᱝ ᱜᱟᱫᱮᱞ ᱫᱟᱨᱟᱭ ᱛᱮ ᱞᱚᱱᱰᱚᱱ ᱨᱮ ᱰᱤᱡᱟᱭᱤᱱ ᱟᱨ ᱵᱮᱱᱟᱣ ᱦᱩᱭ ᱞᱮᱱᱟ᱾]

ᱱᱟᱦᱟᱜ ᱴᱨᱚᱯᱷᱤ ᱨᱮ ᱨᱩᱯᱟᱹ ᱟᱨ ᱥᱚᱱᱟ ᱯᱚᱛᱟᱣ ᱟᱛᱮ ᱵᱮᱱᱟᱣ ᱟᱨ ᱯᱮᱭᱟ ᱨᱩᱯᱟᱹ ᱠᱚᱞᱟᱢ ᱫᱟᱨᱟᱭ ᱛᱮ ᱢᱤᱫᱴᱟᱝ ᱥᱳᱱᱟ ᱜᱳᱞᱵ ᱢᱮᱱᱟᱜᱼᱟ᱾ ᱥᱴᱟᱢᱯ ᱟᱨ ᱵᱮᱭᱞᱥ ᱞᱮᱠᱟ ᱵᱮᱱᱟᱣ ᱠᱚᱞᱟᱢ ᱠᱚ ᱠᱨᱤᱠᱮᱴ ᱨᱮᱭᱟᱜ ᱯᱮᱭᱟ ᱢᱩᱲᱩᱫ ᱦᱤᱸᱥ ᱠᱚ ᱩᱫᱩᱜ ᱥᱚᱫᱚᱨᱼᱟ , ᱵᱮᱴᱤᱝᱼᱵᱳᱞᱤᱝ ᱟᱨ ᱯᱷᱤᱞᱰᱤᱝ , ᱮᱴᱟᱜ ᱥᱮᱪ ᱜᱳᱞᱵᱷ ᱫᱚ ᱠᱨᱤᱠᱮᱴ ᱵᱚᱞ ᱨᱮᱭᱟᱜ ᱪᱤᱱᱦᱟᱹ ᱾ ᱥᱴᱟᱢᱯ ᱵᱮᱹᱞ ᱵᱮᱴᱤᱝ ᱵᱚᱞᱤᱝ ᱯᱷᱤᱞᱰᱤᱝ ᱠᱨᱤᱠᱮᱴ ᱵᱚᱞ ᱾ ᱱᱚᱶᱟ ᱥᱤᱢ ᱫᱚ ᱚᱛ ᱨᱮᱭᱟᱜ ᱮᱠᱤᱥᱮᱞ ᱴᱤᱞᱴ ᱪᱤᱱᱦᱟᱹ ᱞᱟᱹᱜᱤᱫ ᱛᱮ ᱴᱟᱭᱴᱮᱞ ᱢᱮᱱᱟᱜᱼᱟ᱾ ᱱᱚᱶᱟ ᱫᱚ ᱖᱐ ᱥᱮᱱᱴᱤᱢᱤᱴᱟᱨ (᱒᱔ ᱤᱱᱪᱤ ᱩᱥᱩᱞ ᱟᱨ ᱟᱭᱩᱢᱟᱹᱱ ᱑᱑ ᱠᱤᱞᱳᱢᱤᱴᱟᱨ (᱒᱔ ᱮᱞᱵᱤ) ᱨᱮᱭᱟᱜ ᱠᱟᱱᱟ᱾ ᱢᱟᱲᱟᱝ ᱨᱮ ᱡᱤᱛᱠᱟᱹᱨ ᱠᱚ ᱧᱩᱛᱩᱢ ᱴᱨᱟᱯᱷᱤ ᱨᱮᱭᱟᱜ ᱞᱟᱛᱟᱨ ᱨᱮ ᱚᱞ ᱢᱮᱱᱟᱜᱼᱟ ᱟᱨ ᱜᱩᱴ ᱵᱟᱨ ᱥᱟᱭ ᱜᱚᱴᱟᱝ ᱥᱤᱞᱟᱞᱤᱯᱤ ᱞᱟᱹᱜᱤᱫ ᱴᱷᱟᱶ ᱢᱮᱱᱟᱜᱼᱟ᱾ ᱟᱭ.ᱥᱤ.ᱥᱤ ᱟᱥᱚᱞᱲᱩᱫ ᱴᱨᱚᱯᱷᱤ ᱫᱚ ᱫᱚᱦᱚ ᱠᱟᱜᱼᱟ᱾

ᱥᱩᱢᱩᱝ ᱥᱤᱞᱟᱞᱤᱯᱤ ᱨᱮ ᱵᱷᱮᱜᱟᱨ ᱢᱤᱫᱴᱟᱝ ᱨᱩᱯ ᱡᱤᱛᱠᱟᱹᱨ ᱫᱚᱞ ᱫᱚ ᱜᱚᱴᱟᱵᱩᱴᱟᱹ ᱞᱮᱠᱟᱛᱮ ᱮᱢ ᱦᱩᱭᱩᱜᱼᱟ᱾

## ᱢᱤᱰᱤᱭᱟ ᱠᱚᱵᱷᱟᱨᱮᱡ

ᱴᱩᱨᱱᱟᱢᱮᱱᱴ ᱫᱚ ᱡᱮᱜᱮᱫ ᱨᱮᱭᱟᱜ ᱡᱚᱛᱚ ᱠᱷᱚᱱ ᱰᱷᱮᱨ ᱧᱮᱞ ᱟᱱ ᱠᱷᱮᱞᱚᱸᱰ ᱟᱠᱷᱲᱟ ᱠᱚ ᱢᱩᱫᱨᱮ ᱢᱤᱫᱴᱟᱝ ᱟᱨ ᱢᱤᱫ ᱢᱟᱦᱟ ᱨᱮᱭᱟᱜ ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱟᱨᱦᱚᱸ ᱛᱷᱟᱯᱚᱱᱚᱜ ᱥᱟᱶ ᱥᱟᱶ ᱛᱮ ᱛᱟᱭᱚᱢ ᱫᱟᱨᱟᱢ ᱴᱩᱨᱱᱟᱢᱮᱱᱴ ᱠᱚᱫᱚ ᱱᱚᱡᱚᱨ ᱠᱚ ᱟᱜᱩᱭ ᱨᱮᱭᱟᱜ ᱮ ᱡᱟᱱᱟᱢ ᱟᱠᱟᱫᱟ᱾᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱒᱐᱐ ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱫᱤᱥᱚᱢ ᱨᱮ ᱒᱒᱐ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱧᱮᱞᱟᱱ ᱠᱚ ᱴᱷᱮᱱ ᱴᱤᱵᱷᱤ ᱛᱮ ᱩᱫᱩᱜ ᱦᱩᱭ ᱞᱮᱱᱟ᱾ᱢᱩᱲᱩᱫ ᱞᱮᱠᱟᱛᱮ ᱒᱐᱑᱑ ᱟᱨ ᱒᱐᱑᱕ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱩᱫᱩᱜ ᱟᱹᱭᱫᱟᱹᱨ ᱫᱚ ᱑᱑᱐ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱢᱟᱨᱠᱤᱱ ᱰᱚᱞᱟᱨ ᱨᱮ ᱟᱹᱠᱷᱨᱤᱧ ᱞᱮᱱᱟ ᱟᱨ ᱥᱯᱚᱱᱥᱟᱨ ᱟᱹᱭᱫᱟᱹᱨᱤ ᱟᱨᱦᱚᱸ ᱕᱐᱐ ᱠᱳᱴᱤ ᱢᱟᱨᱠᱤᱱ ᱰᱚᱞᱟᱨ ᱨᱮ ᱟᱹᱠᱷᱨᱤᱧ ᱦᱩᱭ ᱞᱮᱱᱟ᱾ ᱟᱭ.ᱥᱤ.ᱥᱤ ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱜᱩᱴ ᱑᱖᱐ ᱠᱳᱴᱤ ᱧᱮᱞᱟᱱ ᱠᱚ ᱥᱟᱶ ᱥᱟᱶᱛᱮ ᱴᱩᱨᱱᱟᱢᱮᱱᱴ ᱨᱮᱭᱟᱜ ᱰᱤᱡᱤᱴᱮᱞ ᱵᱷᱤᱰᱤᱭᱳ ᱨᱮᱭᱟᱜ ᱔᱖᱐ ᱠᱳᱴᱤ ᱦᱚᱲ ᱧᱮᱞ ᱨᱮᱭᱟᱜ ᱫᱟᱹᱵᱤ ᱞᱮᱫᱟᱭ᱾᱾ ᱴᱩᱨᱱᱟᱢᱮᱱᱴ ᱨᱮᱭᱟᱜ ᱡᱚᱛᱚᱠᱷᱚᱱ ᱰᱷᱮᱨ ᱧᱮᱞ ᱟᱠᱟᱱ ᱢᱮᱪ ᱫᱚ ᱛᱟᱦᱮᱸ ᱠᱟᱱᱟ ᱵᱷᱟᱨᱚᱛ ᱟᱨ ᱯᱟᱠᱤᱥᱛᱟᱱ ᱢᱩᱫᱨᱮ ᱜᱨᱩᱯ ᱢᱮᱪ ᱡᱟᱦᱟᱸ ᱫᱚ ᱓᱐ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱞᱟᱭᱤᱵᱷ ᱠᱚ ᱧᱮᱞ ᱞᱮᱫᱟ᱾

### ᱜᱩᱜᱚᱞ ᱰᱩᱰᱚᱞᱥ

᱒᱐᱑᱕ ᱥᱮᱨᱢᱟ ᱨᱮᱭᱟᱜ ᱑᱓ ᱯᱷᱮᱵᱽᱵᱨᱚᱨᱤ ᱨᱮ ᱒᱐᱑᱕ ᱥᱮᱨᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮᱭᱟᱜ ᱮᱛᱚᱦᱚᱵ ᱫᱚ ᱢᱤᱫᱴᱟᱝ ᱜᱩᱜᱚᱞ ᱰᱩᱰᱚᱞ ᱛᱟᱞᱟᱛᱮ ᱢᱟᱱᱟᱣ ᱦᱩᱭ ᱞᱮᱱᱟ᱾

᱕ ᱚᱠᱴᱳᱵᱚᱨ ᱒᱐᱒᱓ ᱨᱮ ᱒᱐᱒᱓ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮᱭᱟᱜ ᱮᱛᱚᱦᱚᱵ ᱫᱚ ᱢᱤᱫᱴᱟᱝ ᱜᱩᱜᱚᱞ ᱰᱩᱰᱚᱞ ᱛᱟᱞᱟᱛᱮ ᱢᱟᱱᱟᱣ ᱦᱩᱭ ᱞᱮᱱᱟ᱾

### ᱢᱮᱥᱠᱳᱴ

᱑᱙᱙᱒ ᱥᱮᱨᱢᱟ ᱨᱮ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮ ᱢᱮᱥᱠᱳᱴ ᱠᱚ ᱮᱛᱚᱦᱚᱵ ᱞᱮᱫᱟ, ᱡᱟᱦᱟᱸ ᱴᱩᱨᱱᱟᱢᱮᱱᱴ ᱨᱮ ᱢᱤᱫᱴᱟᱝ ᱱᱟᱶᱟ ᱩᱭᱦᱟᱹᱨ ᱮ ᱟᱹᱜᱩ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱠᱷᱚᱱ ᱡᱚᱛᱚ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱵᱷᱮᱜᱟᱨ ᱢᱮᱥᱠᱳᱴ ᱢᱮᱱᱟᱜᱼᱟ ᱾

᱒᱐᱑᱑ ᱥᱮᱨᱢᱟ ᱨᱮ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱛᱟᱭᱚᱢ, ᱢᱮᱥᱠᱳᱴ ᱠᱚ ᱢᱤᱫ ᱚᱠᱛᱮ ᱞᱟᱹᱜᱤᱫ ᱵᱚᱱᱚᱫᱚᱞ ᱦᱩᱭ ᱞᱮᱱᱟ ᱟᱨ ᱒᱐᱑᱕ ᱟᱨ ᱒᱐᱑᱙ ᱥᱮᱨᱢᱟ ᱨᱮ ᱡᱟᱦᱟᱱ ᱢᱮᱥᱠᱳᱴ ᱵᱟᱝ ᱞᱟᱹᱭ ᱥᱚᱫᱚᱨ ᱦᱩᱭ ᱞᱮᱱᱟ᱾ ᱢᱮᱱᱠᱷᱟᱱ ᱒᱐᱒᱓ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱞᱟᱦᱟ ᱨᱮ ᱢᱮᱥᱠᱳᱴ ᱠᱚ ᱫᱚᱲᱦᱟᱛᱮ ᱠᱚ ᱮᱛᱚᱦᱚᱵ ᱞᱮᱫᱟ᱾

᱒᱐᱐᱗ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱨᱮᱱᱟᱜ ᱢᱮᱥᱠᱳᱴ ᱢᱮᱞᱳ᱾

| ᱨᱟᱫᱟ | ᱢᱮᱥᱠᱳᱴ |
| --- | --- |
| ᱑᱙᱙᱒ | ᱴᱩᱭᱤᱡᱟ |
| ᱑᱙᱙᱖ | ᱩᱭᱤᱞᱥ |
| ᱑᱙᱙᱙ | ᱩᱭᱞᱳᱣ |
| ᱒᱐᱐᱓ | ᱰᱮᱡᱞᱟᱨ |
| ᱒᱐᱐᱗ | ᱢᱮᱞᱳ |
| ᱒᱐᱑᱑ | ᱥᱴᱟᱢᱯᱤ |
| ᱒᱐᱑᱕ | *ᱢᱮᱥᱠᱳᱴ ᱵᱟᱝ* |
| ᱒᱐᱑᱙ | *ᱢᱮᱥᱠᱳᱴ ᱵᱟᱝ* |
| ᱒᱐᱒᱓ | ᱵᱞᱮᱡᱽ ᱟᱨ ᱴᱳᱱᱠ |

## ᱥᱮᱞᱮᱫ

᱒᱐᱐᱓ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱫ ᱠᱟᱯ ᱮᱛᱚᱢ ᱟᱯᱷᱨᱤᱠᱟ ᱨᱮᱭᱟᱜ ᱥᱤᱵᱷᱤᱠ ᱥᱮᱱᱴᱟᱨ ᱠᱚ ᱢᱟᱹᱱ ᱞᱮᱫᱟ᱾
᱒᱐᱐᱓ ᱥᱮᱨᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱢᱮᱪ ᱨᱮ ᱖,᱒᱖,᱘᱔᱕ ᱦᱚᱲ ᱠᱚ ᱥᱮᱞᱮᱫ ᱞᱮᱱᱟ ᱟᱨ ᱒᱐᱐᱗ ᱥᱮᱨᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱖,᱗᱒,᱐᱐᱐ ᱠᱷᱚᱱ ᱦᱚᱸ ᱡᱟᱹᱥᱛᱤ ᱴᱤᱠᱤᱴ ᱟᱹᱠᱷᱨᱤᱧ ᱞᱮᱱᱟ᱾ ᱒᱐᱑᱑ ᱥᱮᱮᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮ ᱜᱩᱴ ᱑᱒,᱒᱙,᱘᱒᱖ ᱧᱮᱞᱟᱱ ᱦᱚᱲ ᱠᱚ ᱥᱮᱴᱮᱨ ᱞᱮᱱᱟ᱾ ᱒᱐᱑᱕ ᱥᱮᱨᱢᱟ ᱨᱮ ᱠᱨᱤᱠᱮᱴ ᱡᱮᱜᱮᱫ ᱠᱟᱯᱨᱮ ᱜᱩᱴ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱑᱐,᱑᱖,᱔᱒᱐ ᱦᱚᱲ᱾ ᱒᱐᱑᱙ ᱥᱮᱮᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱴᱩᱨᱱᱟᱢᱮᱱᱴ ᱨᱮ ᱜᱩᱴ ᱗,᱕᱒,᱐᱐᱐ ᱧᱮᱞᱟᱱ ᱦᱚᱲ ᱠᱚ ᱥᱮᱞᱮᱫ ᱞᱮᱱᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ᱾

## ᱟᱠᱷᱟᱲᱟ ᱥᱟᱯᱟᱣᱤᱡ ᱠᱚ ᱵᱟᱪᱷᱱᱟᱣ

ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱠᱟᱣᱥᱤᱞᱤ ᱨᱮᱭᱟᱜ ᱠᱟᱹᱢᱤᱼᱵᱩᱫᱟᱹ ᱜᱟᱫᱮᱞ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱥᱟᱯᱲᱟᱣ ᱞᱟᱹᱜᱤᱫ ᱫᱟᱣ ᱦᱟᱛᱟᱣ ᱥᱟᱱᱟ ᱫᱤᱥᱚᱢ ᱠᱚ ᱫᱟᱨᱟᱭ ᱛᱮ ᱮᱢ ᱞᱮᱱ ᱵᱤᱰ ᱠᱚ ᱵᱤᱰᱟᱹᱣ ᱛᱟᱭᱚᱢ ᱴᱩᱨᱱᱟᱢᱮᱱᱴ ᱨᱮᱭᱟᱜ ᱥᱟᱯᱲᱟᱣᱤᱡ ᱠᱚ ᱞᱟᱹᱜᱤᱫ ᱵᱷᱳᱴ ᱠᱚ ᱮᱢᱟ᱾

ᱤᱝᱞᱮᱱᱰ ᱯᱳᱭᱞᱳ ᱯᱮᱭᱟ ᱦᱮᱯᱨᱟᱣ ᱠᱚ ᱥᱟᱯᱲᱟᱣ ᱞᱮᱫᱟ ᱾ ᱟᱭᱹᱥᱤᱹᱥᱤ ᱜᱚᱴᱟ ᱞᱮᱫᱟᱭ ᱡᱮ ᱤᱝᱜᱞᱮᱱᱰ ᱫᱚ ᱯᱳᱭᱞᱳ ᱴᱩᱨᱱᱟᱢᱮᱱᱴ ᱠᱚ ᱥᱟᱯᱲᱟᱣ ᱚᱪᱚᱣᱟᱭᱟ ᱪᱮᱫᱟᱜ ᱥᱮ ᱤᱝᱞᱮᱱᱰ ᱫᱚ ᱮᱦᱚᱵ ᱟᱠᱷᱲᱟ ᱥᱟᱯᱲᱟᱣ ᱞᱟᱹᱜᱤᱫ ᱞᱟᱹᱠᱛᱤ ᱟᱱ ᱩᱯᱟᱹᱭ ᱮᱢ ᱞᱟᱹᱜᱤᱫᱼᱮ ᱥᱟᱯᱲᱟᱣ ᱞᱮᱱᱟ᱾ ᱵᱷᱟᱨᱚᱛ ᱛᱮᱥᱟᱨ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮᱭᱟᱜ ᱟᱠᱷᱟᱲᱟ ᱞᱟᱹᱜᱤᱫ ᱮ ᱥᱳᱯᱨᱳᱫ ᱞᱮᱫᱟᱭ ᱢᱮᱱᱠᱷᱟᱱ ᱟᱭ.ᱥᱤ.ᱥᱤ ᱨᱮᱱ ᱡᱟᱹᱥᱛᱤ ᱨᱟᱹᱥᱤᱭᱟᱹ ᱫᱤᱥᱚᱢ ᱫᱚ ᱤᱝᱞᱮᱱᱰ ᱠᱚ ᱠᱩᱥᱤ ᱞᱮᱫᱟ ᱚᱡᱮ ᱫᱚ ᱡᱩᱱ ᱨᱮ ᱤᱝᱜᱞᱮᱱᱰ ᱨᱮ ᱫᱤᱱ ᱨᱮᱭᱟᱜ ᱢᱟᱨᱥᱟᱞ ᱰᱷᱮᱨ ᱚᱠᱛᱚ ᱧᱟᱢᱚᱜᱼᱟ᱾ ᱑᱙᱘᱗ ᱥᱮᱨᱢᱟ ᱨᱮ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱵᱷᱟᱨᱚᱛ ᱟᱨ ᱯᱟᱠᱤᱥᱛᱟᱱ ᱨᱮ ᱥᱟᱯᱲᱟᱣ ᱞᱮᱱᱟ, ᱡᱟᱸᱦᱟ ᱫᱚ ᱤᱝᱞᱮᱱᱰ ᱨᱮᱱᱟᱜ ᱵᱟᱦᱨᱮ ᱨᱮ ᱯᱳᱭᱞᱳ ᱥᱟᱯᱲᱟᱣ ᱦᱩᱭ ᱞᱮᱱᱟ᱾

ᱢᱤᱫᱜᱮ ᱚᱛᱱᱚᱜ ᱟᱱ ᱴᱚᱴᱷᱟ ᱨᱮ ᱟᱭᱢᱟ ᱫᱤᱥᱚᱢ ᱨᱮ ᱟᱹᱰᱤᱜᱟᱱ ᱦᱮᱯᱨᱟᱣ ᱫᱚ ᱡᱳᱴ ᱞᱮᱠᱟᱛᱮ ᱥᱟᱯᱲᱟᱣ ᱦᱩᱭ ᱟᱠᱟᱱᱟ, ᱡᱮᱞᱮᱠᱟ ᱑᱙᱘᱗, ᱑᱙᱙᱖ ᱟᱨ ᱒᱐᱑᱑ ᱨᱮ ᱮᱛᱚᱢ ᱮᱥᱤᱭᱟ, ᱑᱙᱙᱒ ᱨᱮ ᱚᱥᱴᱨᱚᱞᱮᱥᱤᱭᱟ (ᱚᱥᱴᱨᱮᱞᱤᱭᱟ ᱟᱨ ᱱᱤᱭᱩᱡᱤᱞᱮᱱᱰ ᱨᱮ), ᱒᱐᱐᱓ ᱨᱮ ᱮᱛᱚᱢ ᱟᱯᱷᱨᱤᱠᱟ ᱟᱨ ᱒᱐᱐᱗ ᱳᱭᱮᱥᱴ ᱤᱱᱰᱤᱡ᱾

᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱱᱚᱵᱷᱮᱢᱵᱚᱨ ᱨᱮ ᱟᱭ.ᱥᱤ.ᱥᱤ ᱒᱐᱒᱔ ᱠᱷᱚᱱ ᱒᱐᱓᱑ ᱥᱮᱨᱢᱟ ᱟᱹᱪᱩᱨ ᱢᱩᱫᱨᱮ ᱠᱷᱮᱞᱳᱰ ᱞᱟᱹᱜᱤᱫ ᱟᱭ.ᱥᱤ.ᱥᱤ ᱦᱮᱯᱨᱟᱣ ᱠᱚ ᱞᱟᱹᱜᱤᱫ ᱟᱠᱷᱟᱲᱟ ᱥᱟᱯᱲᱟᱣᱤᱡ ᱠᱚᱣᱟᱜ ᱧᱩᱛᱩᱢᱮ ᱩᱪᱷᱟᱹᱱ ᱞᱮᱫᱟ᱾ ᱴᱤᱼ20 ᱡᱮᱜᱮᱫ ᱠᱟᱯ ᱟᱨ ᱪᱟᱢᱯᱤᱭᱚᱱᱥ ᱴᱨᱚᱯᱷᱤ ᱥᱟᱶᱛᱮ ᱕᱐ ᱳᱵᱷᱟᱨ ᱨᱮᱭᱟᱜ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱟᱠᱷᱟᱲᱟ ᱥᱟᱯᱲᱟᱣᱤᱡ ᱠᱚ ᱢᱤᱫᱴᱟᱝ ᱦᱮᱯᱨᱟᱣ ᱟᱱᱟᱜ ᱵᱤᱰᱤᱝ ᱦᱚᱨᱟ ᱛᱟᱞᱟᱛᱮ ᱵᱟᱪᱷᱱᱟᱣ ᱦᱩᱭᱩᱜᱼᱟ᱾

## ᱚᱨᱡᱚ ᱠᱚ

| ᱨᱟᱫᱟ | ᱥᱮᱨᱢᱟ | ᱥᱟᱯᱲᱟᱣᱤᱡ (ᱠᱚ) | ᱯᱷᱟᱭᱱᱮᱞ | ᱫᱚᱞᱠᱚ |
| --- | --- | --- | --- | --- |
| ᱴᱷᱟᱶ | ᱡᱤᱛᱠᱟᱹᱨᱤᱭᱟᱹᱠᱚ | ᱨᱟᱱᱟᱨᱥᱼᱟᱯ | ᱢᱟᱨᱡᱤᱱ |
| ᱑ | ᱑᱙᱗᱕ |  England | ᱞᱳᱨᱰᱥ, ᱞᱚᱱᱰᱚᱱ |  ᱣᱮᱥᱴ ᱤᱱᱰᱤᱡᱽ 291/8 (60 overs) |  ᱚᱥᱴᱨᱮᱞᱤᱭᱟ 274 all out (58.4 overs) | **᱑᱗ ᱨᱟᱱ Archived ᱒᱐᱐᱙-᱐᱔-᱐᱕ at the Wayback Machine.** | ᱘ |
| ᱒ | ᱑᱙᱗᱙ |  England | ᱞᱳᱨᱰᱥ, ᱞᱚᱱᱰᱚᱱ |  ᱣᱮᱥᱴ ᱤᱱᱰᱤᱡᱽ 286/9 (60 overs) |  ᱤᱝᱞᱮᱱᱰ 194 all out (51 overs) | **᱙᱒ ᱨᱟᱱ Archived ᱒᱐᱐᱙-᱐᱔-᱒᱕ at the Wayback Machine.** |
| ᱓ | ᱑᱙᱘᱓ |  England  Wales | ᱞᱳᱨᱰᱥ, ᱞᱚᱱᱰᱚᱱ |  ᱥᱤᱧᱚᱛ 183 all out (54.4 overs) |  ᱣᱮᱥᱴ ᱤᱱᱰᱤᱡᱽ 140 all out (52 overs) | **᱔᱓ ᱨᱟᱱ Archived ᱒᱐᱐᱙-᱐᱓-᱑᱘ at the Wayback Machine.** |
| ᱔ | ᱑᱙᱘᱗ |  India  Pakistan | ᱤᱰᱮᱱ ᱜᱟᱨᱰᱮᱱᱥ, ᱠᱚᱞᱠᱟᱛᱟ |  ᱚᱥᱴᱨᱮᱞᱤᱭᱟ 253/5 (50 overs) |  ᱤᱝᱞᱮᱱᱰ 246/8 (50 overs) | **᱗ ᱨᱟᱱ Archived ᱒᱐᱐᱙-᱐᱒-᱐᱗ at the Wayback Machine.** |
| ᱕ | ᱑᱙᱙᱒ |  Australia  New Zealand | ᱢᱮᱞᱵᱟᱨᱱ ᱠᱨᱤᱠᱮᱴ ᱜᱨᱟᱣᱩᱱᱰ, ᱢᱮᱞᱵᱳᱨᱱ |  ᱯᱟᱠᱤᱥᱛᱟᱱ 249/6 (50 overs) |  ᱤᱝᱞᱮᱱᱰ 227 all out (49.2 overs) | **᱒᱒ ᱨᱟᱱ Archived ᱒᱐᱐᱙-᱐᱔-᱒᱒ at the Wayback Machine.** | ᱙ |
| ᱖ | ᱑᱙᱙᱖ |  Pakistan  India  Sri Lanka | ᱜᱚᱫᱫᱟᱯᱷᱤ ᱥᱴᱮᱰᱤᱭᱟᱢ, ᱞᱟᱦᱳᱨ |  ᱥᱨᱤᱞᱚᱝᱠᱟ 245/3 (46.2 overs) |  ᱚᱥᱴᱨᱮᱞᱤᱭᱟ 241/7 (50 overs) | **᱗ ᱩᱭᱠᱮᱴ Archived ᱒᱐᱐᱙-᱐᱔-᱒᱙ at the Wayback Machine.** | ᱑᱒ |
| ᱗ | ᱑᱙᱙᱙ |  England
 Wales
 Scotland
 Ireland
 Netherlands
 | ᱞᱳᱨᱰᱥ, ᱞᱚᱱᱰᱚᱱ |  ᱚᱥᱴᱨᱮᱞᱤᱭᱟ 133/2 (20.1 overs) |  ᱯᱟᱠᱤᱥᱛᱟᱱ 132 all out (39 overs) | **᱘ ᱩᱭᱠᱮᱴ Archived ᱒᱐᱐᱘-᱐᱓-᱒᱘ at the Wayback Machine.** | ᱑᱒ |
| ᱘ | ᱒᱐᱐᱓ |  South Africa  Zimbabwe  Kenya
 | ᱳᱣᱟᱱᱰᱟᱨᱟᱨᱥ ᱥᱴᱮᱰᱤᱭᱟᱢ, ᱡᱚᱦᱟᱱᱥᱵᱟᱨᱜᱽ |  ᱚᱥᱴᱨᱮᱞᱤᱭᱟ 359/2 (50 overs) |  ᱥᱤᱧᱚᱛ 234 all out (39.2 overs) | **᱑᱒᱕ ᱨᱟᱱ Archived ᱒᱐᱐᱘-᱐᱖-᱑᱖ at the Wayback Machine.** | ᱑᱔ |
| ᱙ | ᱒᱐᱐᱗ |  West Indies | ᱠᱮᱱᱥᱤᱝᱴᱚᱱ ᱳᱵᱷᱟᱞ ᱵᱨᱤᱡᱴᱟᱣᱩᱱ |  ᱚᱥᱴᱨᱮᱞᱤᱭᱟ 281/4 (38 overs) |  ᱥᱨᱤᱞᱚᱝᱠᱟ 215/8 (36 overs) | **᱕᱓ ᱨᱟᱱ (D / L)** | ᱑᱖ |
| ᱑᱐ | ᱒᱐᱑᱑ |  India  Sri Lanka  Bangladesh | ᱳᱣᱟᱝᱠᱷᱮᱲᱮ ᱥᱴᱮᱰᱤᱭᱟᱢ, ᱢᱩᱢᱵᱟᱭ |  ᱥᱤᱧᱚᱛ 277/4 (48.2 overs) |  ᱥᱨᱤᱞᱚᱝᱠᱟ 274/6 (50 overs) | **᱖ ᱩᱭᱠᱮᱴ** | ᱑᱔ |
| ᱑᱑ | ᱒᱐᱑᱕ |  Australia  New Zealand | ᱢᱮᱞᱵᱟᱨᱱ ᱠᱨᱤᱠᱮᱴ ᱜᱨᱟᱣᱩᱱᱰ, ᱢᱮᱞᱵᱳᱨᱱ |  ᱚᱥᱴᱨᱮᱞᱤᱭᱟ 186/3 (33.1 overs) |  ᱱᱤᱣᱡᱤᱞᱮᱱᱰ 183 all out (45 overs) | **᱗ ᱩᱭᱠᱮᱴ** |
| ᱑᱒ | ᱒᱐᱑᱙ |  England  Wales | ᱞᱳᱨᱰ, ᱞᱚᱱᱰᱚᱱ |  ᱤᱝᱞᱮᱱᱰ 241 all out (50 overs) 15/0 (super over) 24 fours, 2 sixes |  ᱱᱤᱣᱡᱤᱞᱮᱱᱰ 241/8 (50 overs) 15/1 (super over) 14 fours, 3 sixes | **ᱢᱮᱪ ᱴᱟᱭᱰ (9 ᱵᱳᱱᱰᱟᱨᱤ)ᱥᱩᱯᱟᱨ ᱳᱣᱟᱨ ᱛᱟᱭᱚᱢ ᱵᱟᱣᱩᱱᱰᱟᱨᱤ ᱠᱟᱣᱩᱱᱴᱵᱮᱠ ᱾**  | ᱑᱐ |
| ᱑᱓ | ᱒᱐᱒᱓ |  India | ᱱᱚᱨᱮᱫᱽᱨᱚ ᱢᱳᱫᱤ ᱥᱴᱮᱰᱤᱭᱟᱢ, ᱟᱦᱚᱢᱮᱫᱟᱵᱟᱫ | *ᱵᱟᱰᱟᱭᱚᱜᱼᱟ ᱦᱟᱜ* |
| ᱑᱔ | ᱒᱐᱒᱗ |  South Africa  Zimbabwe ᱪᱷᱟᱸᱪ:Country data Namibia | *ᱵᱟᱰᱟᱭᱚᱜᱼᱟ ᱦᱟᱜ* | ᱑᱔ |
| ᱑᱕ | ᱒᱐᱓᱑ |  India  Bangladesh | *ᱵᱟᱰᱟᱭᱚᱜᱼᱟ ᱦᱟᱜ* |

ᱱᱳᱴᱠᱚ
## ᱥᱟᱹᱠᱷᱭᱟᱹᱛ

## ᱵᱟᱨᱦᱮ ᱡᱚᱱᱚᱲ

ᱛᱩᱢᱟᱹᱞ ᱦᱩᱲᱟᱹᱜ:`<ref>` tags exist for a group named "lower-alpha", but no corresponding `<references group="lower-alpha"/>` tag was found.